CELEX: 62011TN0131
Language: lv
Date: 2011-03-07 00:00:00
Title: Lieta T-131/11: Prasība, kas celta 2011. gada 7. martā — Ezzedine /Padome

30.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 130/20
            
         Prasība, kas celta 2011. gada 7. martā — Ezzedine/Padome
   (Lieta T-131/11)
   2011/C 130/39
   Tiesvedības valoda — franču
   
      Lietas dalībnieki
   
   
      Prasītājs: Ibrahim Ezzedine (Treichville, Kotdivuāra) (pārstāvis — G. Collard, advokāts)
   
      Atbildētāja: Eiropas Savienības Padome
   
      Prasītāja prasījumi:
   
   Prasītājs lūdz Vispārējo tiesu:
   
               —
            
            
               atzīt, ka attiecībā uz prasītāju Ibrahim EZZEDINE Padomes 2011. gada 31. janvāra Lēmums 2011/71/KĀDP, kas ir publicēts Eiropas Savienības Oficiālajā Vēstnesī2011. gada 2. februārī, ir faktiski nepamatots;
            
         
               —
            
            
               līdz ar to
               
                           —
                        
                        
                           atcelt Padomes 2011. gada 31. janvāra Lēmumu 2011/71/KĀDP;
                        
                     
                           —
                        
                        
                           pakārtoti, likt svītrot Ibrahim EZZEDINE vārdu no minētā lēmuma pielikumā iekļautā saraksta.
                        
                     
         
      Pamati un galvenie argumenti
   
   Prasības pamatojumam prasītājs izvirza divus pamatus.
   
               1)
            
            
               Pirmais pamats, kas attiecas uz pienākuma norādīt pamatojumu pārkāpumu tiktāl, ciktāl pamatojums prasītāja iekļaušanai to personu un vienību sarakstā, uz kuriem attiecas ierobežojošie pasākumi, esot stereotipisks, jo neesot norādīts neviens konkrēts faktisks pierādījums, kas ļautu novērtēt minētās iekļaušanas atbilstību.
            
         
               2)
            
            
               Otrais pamats, kas attiecas uz acīmredzamu kļūdu vērtējumā tiktāl, ciktāl prasītājam tiek pārmests, ka viņš esot finansiāli atbalstījis nelikumīgo L. Gbagbo pārvaldes iestādi, lai gan prasītājs esot vienīgi veicis privāto uzņēmējdarbību un tādējādi, maksājot nodokļus un nodevas, vienkārši finansiāli atbalstījis Kotdivuāras Republiku, nevis konkrētu režīmu.